

Република Србија

 ГРАД НИШ

 Секретаријат за омладину и спорт

 Број:1257-1/2017-19

 Датум:06. 07. 2017.год.

**СКУПШТИНА ГРАДА НИША**

 Скупштини Града Ниша, дана 15.06.2017. године, одборник Бранислав Јовановић, доставио је следеће

**Одборничко питање**

„Пошто је Ниш постао препознатљив по бацању бумеранга питам градско руководство који су следећи кораци у развоју овог спорта?

Сматрам да много већа пажња мора да се поклони стваралаштву и креативности него оваквим манифестацијама која по оној нардној „хлеба и игара“ нема никаквих ефеката. Који су даљи кораци у афирмацији овог спорта сем медијске промоције?“

**О д г о в о р**

 Према подацима којима располаже Секретаријат за омладину и спорт, који је ресорно надлежан за област спорта , на територији Града Ниша до сада није регистрована спортска организација за спортски бумеранг, нити се било која друга спортска организација обраћала захтевом за финансирање програма или друге манифестације која би била везна за спортски бумеранг.

 Одлуком о остваривању потреба и интереса грађана у области спорта у Граду Нишу ("Службени лист града Ниша", бр. 83/2012 и 67/2013 и 115/2016) прописано је поред осталог, да се средства у буџету Града обезбеђују за остваривање потреба и интереса грађана у области спорта у Граду кроз финансирање и суфинансирање програма спортских организација. С обзиром да до сада није исказано интересовање, нити потреба спортских организација за финансирањем, односно суфинансирањем програма везаних за спортски бумеранг, Град Ниш, односно Секретаријат за омладину и спорт за сада не планира активности везане за овај спорт.

Секретар

\_\_\_\_\_\_\_\_\_\_\_\_\_\_

Саша Шагрић